**Molėtų rajono savivaldybės taryba**

**SPRENDIMAS**

 **DĖL MOLĖTŲ RAJONO SAVIVALDYBĖS TARYBOS 2018 M. spalio 25 D. SPRENDIMO NR. B1-237 „DĖL INVESTICINIO projekto „MOLĖTŲ GIMNAZIJOS PASTATO IR JO INŽINERINIŲ SISTEMŲ FIZINIŲ IR ENERGINIŲ SAVYBIŲ GERINIMAS“ įgyvendinimo“ Pakeitimo**

2019 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais,

Molėtų rajono savivaldybės taryba nusprendžia:

Pakeisti Molėtų rajono savivaldybės tarybos 2018 m. spalio 25 d. sprendimo Nr. B1-237 „Dėl investicinio projekto „Molėtų gimnazijos pastato ir jo inžinerinių sistemų fizinių ir energinių savybių gerinimas“ įgyvendinimo“ dėstomąją dalį ir ją išdėstyti taip:

„1. Pritarti, kad:

1.1. investicinis projektas „Molėtų gimnazijos pastato ir jo inžinerinių sistemų fizinių ir energinių savybių gerinimas“ (toliau - Projektas) (pridedama) yra tinkamas.

1.2. Projektą įgyvendintų Molėtų rajono savivaldybės valdoma įmonė UAB „Molėtų švara“;

1.3. Projekto įgyvendinimui UAB „Molėtų švara“ gautų 709217 eurų lengvatinę paskolą pagal Lietuvos Respublikos finansų ministerijos ir Lietuvos Respublikos aplinkos ministerijos įsteigto Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“;

1.4. būtų pasirašyta pavedimo sutartis (toliau – Pavedimas) su UAB „Molėtų švara“ dėl Projekto įgyvendinimo administravimo (sutarties projektas pridedamas);

1.5. įmonei UAB „Molėtų švara“ būtų mokamas Projekto įgyvendinimo administravimo mokestis už laikotarpį nuo Pavedimo pasirašymo iki Projekto įgyvendinimo pabaigos, taikant Projekto įgyvendinimo administravimo mokesčio tarifą 0,10 Eur už kvadratinį metrą per mėnesį (be PVM).

1.6. įmonei UAB „Molėtų švara“ būtų kompensuojami Projekto įgyvendinimui gautos lengvatinės paskolos grąžinimo ir palūkanų mokėjimai.

2. Įpareigoti Molėtų rajono savivaldybės administracijos direktorių pasirašyti 1.4. punkte nurodytą sutartį su UAB „Molėtų švara“ dėl Projekto įgyvendinimo administravimo.“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras